Canson/La tempesta
Artorn

La tempesta 

E la tempesta la mniva la mniva,
L'ha pijame l'uva, l'ha pijame l'uva,
E la tempesta la mviva la mniva,
L'ha pijame l'uva e peu 'ncora lo gran.
L'ha pijame l'uva e peu 'ncora lo gran,
L'è mej fé 'l bòja, l'è mej fé 'l bòja,
L'ha pijame l'uva e peu 'ncora lo gran,
L'è mej fé 'l bòja che fé lo paisan.
Pare e na mare con quat sinch masnà,
Për mantenije, për mantenije,
Pare e na mare con quat sinch masnà,
Për mantenije come si fa.
Pijomse n'armòni e na chitara,
Batima j'uss, batima j'uss,
Pijomse n'armòni e na chitara,
Batima j'uss e le fere e ij mercà.
Batima j'uss e le fere e ij mercà,
L'è për manten-i, l'è për manten-i,
Batima j'uss e le fere e ij mercà,
L'è për manten-i le nòste masnà.

Canson